Document ID: 31996D0091

Padomes lēmums
(1996. gada 22. janvāris)
attiecībā uz grozījuma apstiprināšanu Konvencijas VII pantam par zveju un dzīvo resursu saglabāšanu Baltijas jūrā un Beltos
(96/91/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 43. pantu saistībā ar 228. panta 3. punkta pirmo daļu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Konvencija par zveju un dzīvo resursu saglabāšanu Baltijas jūrā un Beltos, kas 1973. gada 13. septembrī parakstīta Gdaņskā, ir grozīta ar konvencijas, kas 1982. gada 11. novembrī parakstīta Varšavā, dalībvalstu pārstāvju konferences protokolu;
tā kā 1984. gada 18. martā Kopiena pievienojās Konvencijai par zveju un dzīvo resursu saglabāšanu Baltijas jūrā un Beltos [3];
tā kā Starptautiskās Baltijas jūras Zvejniecības komisijas 20. sesijas laikā, lai grozītu Konvencijas VII pantu ir notikušas sarunas, lai izveidotu ciešākas saites starp līgumslēdzēju pušu finanšu iemaksām un zvejas resursu lielumu, kas tām piešķirts saskaņā ar Konvenciju;
tā kā ierosinātais grozījums stājas spēkā 90 dienas pēc tam, kad depozitāre valdība saņēmusi paziņojumu no līgumslēdzējām pusēm par šī grozījuma pieņemšanu;
tā kā, ievērojot zvejas iespējas, kas saskaņā ar Konvenciju radušās Kopienai, Kopienas interesēs ir apstiprināt ierosināto grozījumu,
IR PIEŅĒMUSI ŠO LĒMUMU.
1. pants
Ar šo Kopiena apstiprina grozījumu Konvencijas par zveju un dzīvo resursu saglabāšanu Baltijas jūrā un Beltos VII pantā.
Grozījuma teksts ir pievienots šim lēmumam.
2. pants
Ar šo Padomes priekšsēdētājs pilnvarots izraudzīt personu, kas ir tiesīga informēt depozitāres valdību par Kopienas apstiprinājumu saskaņā ar šīs konvencijas XVI pantu.
Briselē, 1996. gada 22. janvārī

Labels: 2
5
10
20
6